ช่วยสรุปเรื่อง "ทำไมต้องลงทุนในกองทุน ABCNEXT" ให้หน่อยค่ะ
ทำไมต้องลงทุนในกองทุน ABCNEXT ทางอเบอร์ดีนมองว่าการลงทุนในกองทุน ABCNEXT มีโอกาสสร้างผลตอบแทนได้ดี เนื่องจาก (1) เป็นการลงทุนในบริษัทขนาดกลาง และขนาดเล็กของจีน ที่มีโอกาสก้าวเป็นบริษัทยักษ์ใหญ่ในอนาคต (2) เป็นการลงทุนในอุตสาหกรรมที่สอดคล้องกับเศรษฐกิจยุคใหม่ ที่รัฐบาลสนับสนุน (3) มีผู้เชี่ยวชาญที่มีประสบการณ์ในการลงทุนหุ้นจีนกว่า 30 ปี บริหารจัดการกองทุน โดยได้ผนวกรวมข้อพิจารณาด้านความยั่งยืน ซึ่งเป็นเทรนด์ใหม่เข้าไปในกระบวนการลงทุนด้วย (4) สามารถลงทุนได้หลากหลาย โดยเข้าถึงตลาดหุ้นจีน เช่น Shanghai Star Market (ซึ่งเป็นแหล่งระดมทุนใหม่ของบริษัทด้านเทคโนโลยี และนวัตกรรมแห่งอนาคตของจีน) และ Beijing Stock Exchange (ซึ่งเป็นแหล่งระดมทุนของบริษัท startup ที่ได้รับการสนับสนุนจากรัฐบาล) โดยทั้งสองตลาดยังไม่เปิดให้คนต่างชาติรายย่อยทั่วไปลงทุน (5) ลงทุนใน 4 ธีมหลักโดยมีการกระจายตัวให้เหมาะสม ได้แก่ การบริโภคสินค้าระดับพรีเมี่ยม (Aspiration), สิ่งแวดล้อม (Green), สุขภาพ (Health) และเทคโนโลยี (Technology) 1. ธีม Aspiration (น้ำหนัก 5%) น่าจะได้อานิสงส์จากการที่คนจีนมีความมั่งคั่ง และกำลังซื้อเพิ่มมากขึ้น ซึ่งจะเพิ่มการบริโภคสินค้าและบริการในระดับพรีเมี่ยม (premiumization) เช่น เครื่องสำอาง กระเป๋า และรถยนต์หรู โดยในระหว่างปี 2020-2030 คาดว่าจำนวนครัวเรือนที่มีรายได้สูงของจีนจะเติบโตประมาณ 70% ซึ่งเป็นการเติบโตที่มากกว่าครัวเรือนสหรัฐฯ และยุโรป โดยกำลังซื้อของกลุ่มผู้บริโภคสินค้าระดับพรีเมี่ยมในจีนที่เพิ่มขึ้นนั้น ประมาณการว่าจะเพิ่มขึ้น 4 เท่าตัวภายในปี 2030 (จาก 7.3 ล้านล้านดอลลาร์สหรัฐฯ เป็น 30 ล้านล้านดอลลาร์สหรัฐฯ ซึ่งมากกว่ากำลังซื้อของผู้บริโภคในสหรัฐฯ ที่คาดว่าจะเพิ่มจาก 15.1 ล้านล้านดอลลาร์สหรัฐฯ เป็น 25.1 ล้านล้านดอลลาร์สหรัฐฯ เท่านั้น) 2. ธีม Technology (น้ำหนัก 20%) โดยจีนเน้นการพึ่งพาตัวเองด้านเทคโนโลยีมากขึ้น และส่งเสริมการพัฒนาเทคโนโลยีขั้นสูงในประเทศ อาทิ semiconductor และ robotic 3. ธีม Health (น้ำหนัก 5%) โดยจากแนวโน้มด้านประชากรศาสตร์ของจีน ที่เริ่มเข้าสู่สังคมผู้สูงอายุมากขึ้น (rapidly aging population) ซึ่งทำให้กลุ่ม healthcare น่าจะได้รับประโยชน์ อาทิ กลุ่มสุขภาพ กลุ่มอาหารเสริม กลุ่มพัฒนาและวิจัยยา 4. ธีม Green (น้ำหนัก 4%) โดยจีนเป็นผู้นำด้านเทคโนโลยีสีเขียว โดยเฉพาะพลังงานแสงอาทิตย์ แบตเตอรี่ในรถยนต์ไฟฟ้า และพลังงานลม ซึ่งจีนมีข้อได้เปรียบจากต้นทุนที่ถูกกว่า
ทำไมต้องลงทุนในกองทุน ABCNEXT
1. เป็นการลงทุนในบริษัทขนาดกลางและเล็กของจีน ที่มีโอกาสก้าวเป็นบริษัทใหญ่ในอนาคต
2. เป็นการลงทุนในอุตสาหกรรมที่สอดคล้องกับเศรษฐกิจยุคใหม่
3. มีผู้เชี่ยวชาญที่มีประสบการณ์ในการลงทุนกว่า 30 ปี บริหารจัดการกองทุน โดยผนวกรวมข้อพิจารณาด้านความยั่งยืนด้วย
4. สามารถลงทุนได้หลากหลาย เข้าถึงตลาดหุ้นจีน
5. ลงทุนใน 4 ธีมหลัก ได้แก่
5.1. ธีม Aspiration ได้อานิสงส์คนจีนที่มีความมั่งคั่ง และกำลังซื้อเพิ่มขึ้นจากการบริโภคสินค้าและบริการระดับพรีเมี่ยม
5.2. ธีม Technology เน้นการพึ่งพาตัวเองด้านเทคโนโลยีมากขึ้น และส่งเสริมการพัฒนาเทคโนโลยีขั้นสูง
5.3. ธีม Health แนวโน้มด้านประชากรศาสตร์เริ่มเข้าสู่สังคมผู้สูงอายุมากขึ้น ทำให้กลุ่ม healthcare ได้รับประโยชน์
5.4. ธีม Green จีนเป็นผู้นำด้านเทคโนโลยีสีเขียว จึงมีข้อได้เปรียบจากต้นทุนที่ถูกกว่า
ข่าวเศรษฐกิจและการเงิน,การวิเคราะห์ทางการเงิน & เศรษฐศาสตร์การเงิน